הקשר הווקאלי וינה תל אביב והתזמורת הסימפונית ירושלים גאים להציג: 
קוולריה רוסטיקנה והליצנים
שתי פנינים של האופרה האיטלקית בערב אחד
הפקת ענק בהשתתפות 150 זמרים, נגנים וחברי מקהלה
 21 עד 27 באוקטובר 2026 בירושלים, פתח תקווה, קריית מוצקין וראשון לציון
הקשר הווקאלי וינה תל אביב והתזמורת הסימפונית ירושלים מעלים בערב אחד את שתי האופרות האיטלקיות האהובות ״קוולריה רוסטיקנה״ מאת פייטרו מסקאני ו״הליצנים״ מאת רוג׳רו ליאונקוולו.
ההפקה, בהשתתפות 150 זמרים, נגנים וחברי מקהלה, מפגישה על במה אחת סולנים בינלאומיים, את התזמורת הסימפונית ירושלים ומקהלות. על ההפקה מופקדים המנהל המוזיקלי דייויד ארונסון מהאופרה הממלכתית של וינה, המנצח אסף בנרף והבמאית הבינלאומית רוזמרי דנציגר.
״קוולריה רוסטיקנה״ ו״הליצנים״ הן שתי יצירות מופת המשתייכות לזרם הווריזמו באופרה האיטלקית. סוגה זו מביאה אל הבמה סיפורים אנושיים ומציאותיים, ומציגה בעוצמה מוזיקלית ודרמטית רגשות של אהבה, תשוקה, קנאה, בגידה ונקמה. שתי האופרות הקצרות, שאורכה של כל אחת מהן כשעה, מוצגות באופן מסורתי יחד בערב אחד.
העולם הקהילתי שבתוכו מתרחשות העלילות מקבל בהפקה ביטוי מרכזי באמצעות התזמורת והמקהלות. מול הטקסים, התהלוכות והחיים הציבוריים, נחשפות הדרמות האישיות של הגיבורים, עד לסופן הטרגי.
קוולריה רוסטיקנה, האופרה מאת פייטרו מסקאני מתרחשת בכפר בסיציליה. טורידו חוזר משירותו הצבאי ומגלה כי אהובתו לולה נישאה לאלפיו, האיש העשיר בכפר. הוא מבטיח להינשא לסנטוצה, אך חוזר לזרועותיה של לולה הנשואה. כאשר סנטוצה מגלה לאלפיו על הרומן, העימות בין שני הגברים מוביל לדו קרב ולסוף טראגי.
ליברית: ג׳ובאני טרג׳וני טוצטי וגווידו מנאשי, על פי הנובלה מאת ג׳ובאני ורגה.
הליצנים, האופרה מאת רוג׳רו ליאונקוולו מבוססת על מקרה אמיתי שנידון בבית המשפט שבו כיהן אביו של המלחין כשופט. העלילה עוקבת אחר להקת תיאטרון נודדת המגיעה לכפר בקלבריה כדי להציג קומדיה דל׳ארטה. כאשר קאניו מגלה כי אשתו נדה בוגדת בו, הגבול בין ההצגה לבין החיים עצמם נמחק, והקומדיה הופכת לטרגדיה לעיני הקהל.
מוזיקה וליברית: רוג׳רו ליאונקוולו.
הסולנים 
סנטוצה ונדה: יבגניה דושינה, סופרן, טורידו וקאניו: זוראב זוראבישווילי, טנור
אלפיו וטוניו: פדרו קארילו פררה, בריטון, מאמא לוצ׳יה: רונה שרירא, אלט
לולה: אביגיל גורטלר הר טוב, סופרן, סילביו: אולג לבדייב, בריטון, ארלקינו: דורון פלורנטין, טנור 

הצוות האמנותי: מנהל מוזיקלי: דייויד ארונסון, מנצח: אסף בנרף, בימוי: רוזמרי דנציגר
תזמורת: התזמורת הסימפונית ירושלים
המקהלות
א-קפלה אנסמבל קולי ירושלים, מנהל מוזיקלי: אסף בנרף
המקהלה הקאמרית ירושלים, מנהל מוזיקלי: תם קרני
מקהלת שחר רחובות, מנהלת מוזיקלית: גילה בריל
הקשר הווקאלי וינה תל אביב פועל להבאת הפקות אופרה מלאות ואיכותיות לקהלים ברחבי הארץ. לאחר הפקות ״נישואי פיגרו״ ו״העטלף״, הוא חוזר עם ערב אופראי המשלב שתי יצירות איטלקיות סוערות, בביצוע סולנים מהארץ ומחו״ל, תזמורת ומקהלות.
לוח המופעים:
 21 באוקטובר | ד׳ | 19:30 | תיאטרון ירושלים, אולם שרובר | ירושלים
 24 באוקטובר | מוצ״ש | 20:30 | היכל התרבות פתח תקווה | פתח תקווה
26  באוקטובר | ב׳ | 19:30 | היכל התיאטרון קריית מוצקין | קריית מוצקין
 27 באוקטובר | ג׳ | 19:30 | היכל מאיר ניצן לתרבות ולאמנות | ראשון לציון
מחירי הכרטיסים:  225-385 ש"ח
רכישת כרטיסים באתר  קופת בראבו , בטלפון 3221* או בטלפון 072-275-3221.
ניתן לרכוש כרטיסים גם ישירות באתרי אולמות המופעים.

קרנית בסון יחסי ציבור |  052-4299441 | karnit@karnitbason.com  

